**Ministru kabineta noteikumu projekta**

 **“Grozījumi Ministru kabineta 2011.gada 27.decembra noteikumos Nr.1025 “Noteikumi par rīcību ar lietiskajiem pierādījumiem un arestēto mantu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums**  |
| Mērķis, risinājums un projekta spēkā stāšanās laiks  | Ministru kabineta noteikumu projekta „Grozījumi Ministru kabineta 2011.gada 27.decembra noteikumos Nr. 1025 “Noteikumi par rīcību ar lietiskajiem pierādījumiem un arestēto mantu”” (turpmāk – projekts) mērķis ir noteikt izsoļu organizēšanas kārtību. Projekts stāsies spēkā pēc to pieņemšanas Ministru kabinetā vispārīgā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2017.gada 10.oktobra sēdē (prot. Nr. 50, 12.§ 4.punkts) Iekšlietu ministrijai dots uzdevums izvērtēt to kompetencē esošos tiesību aktus un nepieciešamības gadījumā līdz 2018.gada 30. novembrim noteiktā kārtībā iesniegt izskatīšanai Ministru kabinetā grozījumus tiesību aktos, paredzot kārtību, kādā Nodrošinājuma valsts aģentūra (turpmāk – Aģentūra) tiesību aktos noteiktajos gadījumos organizē kustamas mantas izsoles. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Ministru kabineta 2011.gada 27.decembra noteikumos Nr.1025 “Noteikumi par rīcību ar lietiskajiem pierādījumiem un arestēto mantu”” (turpmāk – noteikumi Nr.1025) 22.3.apakšpunktam viens no veidiem kā Aģentūra realizē lietisko pierādījumu un arestēto mantu ir realizēt to izsolē, kuru organizē saskaņā ar [Civilprocesa likuma](https://likumi.lv/ta/id/50500-civilprocesa-likums) vispārējiem noteikumiem. Ministru kabineta 2017.gada 10.oktobra sēdē (prot. Nr.50 12.§) izskatīts likumprojekts “Grozījumi Civilprocesa likumā” (TA-1967) (turpmāk – likumprojekts), kurā ietverti grozījumi, kas skar Civilprocesa likuma 71.nodaļā “Piedziņas vēršana uz kustamo mantu” ietverto tiesisko regulējumu, tajā skaitā, grozījumi, kas paredz arī parādniekam piederošu kustamu mantu turpmāk pārdot elektronisko izsoļu vietnē, kas pieejama https://izsoles.ta.gov.lv. Vienlaikus likumprojektā ietverta atsauce, ka kustamās mantas izsoli organizē atbilstoši normatīvajiem aktiem, kas nosaka kārtību, kādā veic darbības elektronisko izsoļu vietnē un izsoļu dalībnieku reģistrā iekļauj, aktualizē un dzēš ziņas par personu, tādējādi arī attiecībā uz kustamās mantas izsolēm attiecinot Ministru kabineta 2015. gada 16. jūnija noteikumus Nr.318 “Elektronisko izsoļu vietnes noteikumi” (turpmāk – noteikumi Nr.318).Saistībā ar likumprojektā paredzēto regulējumu attiecībā uz elektronisko izsoļu organizēšanu Ministru kabineta 2017.gada 10.oktobra sēdes protokola Nr.50 12.§ “Likumprojekts “Grozījumi Civilprocesa likumā”” 4.punktā Iekšlietu ministrijai dots uzdevums izvērtēt tās kompetencē esošos tiesību aktus un nepieciešamības gadījumā līdz 2018.gada 30.novembrim noteiktā kārtībā iesniegt izskatīšanai Ministru kabinetā grozījumus tiesību aktos, paredzot kārtību, kādā Aģentūra tiesību aktos noteiktajos gadījumos organizē kustamas mantas izsoles.Iekšlietu ministrija, izvērtējot noteikumus Nr.318 attiecībā uz iespēju rīkot elektroniskās izsoles, izmantojot elektronisko izsoļu vietni, konstatēja, ka noteikumi Nr.318 nav attiecināmi uz Aģentūru, jo Aģentūra, rīkojot kustamu mantu izsoles atbilstoši noteikumiem Nr.1025 neveic publiskas personas mantas pārdošanu. Ņemot vērā minēto, tika nolemts, ka elektroniskās izsoles netiks organizētas, bet tiks rīkotas mutiskas vai rakstiskas izsoles projektā noteiktajā kārtībā. Iekšlietu ministrija izvērtējot likumprojektu saistībā ar noteikumos Nr.1025 paredzēto lietiskā pierādījuma un arestētās mantas realizācijas kārtību secināja, ka optimālais risinājums ir grozīt noteikumus Nr.1025, paredzot tajos kustamās mantas izsoles kārtību, nerīkojot elektroniskas izsoles, bet informāciju par izsoli publicējot Aģentūras mājaslapā internetā.  Ņemot vērā izvērtējumu tika izstrādāts projekts ar mērķi noteikt lietiskā pierādījuma un arestētās mantas realizēšanas kārtību, rīkojot kustamās mantas izsoles. Projekta saskaņošanas laikā tika saņemti Finanšu ministrijas iebildumi, lai samazinātu administratīvo slogu saistībā ar informācijas apriti starp Aģentūru un Valsts ieņēmumu dienestu. Finanšu ministrijas izteiktie iebildumi aizkavēja projekta savlaicīgu virzību Ministru kabineta noteiktajā termiņā, tomēr veicināja ātrāku administratīvā sloga samazināšanu saistībā ar noteikumu Nr.1025 49 punktā paredzēto pienākumu Aģentūrai.Saskaņā ar Noteikumu Nr.1025 22.3.apakšpunktu Aģentūra lietisko pierādījumu realizē izsolē, kuru organizē saskaņā ar Civilprocesa likuma vispārējiem noteikumiem. Izsoles rīkošana ir obligāta, ja realizējamā lietiskā pierādījuma kopējā vērtība pārsniedz 10 000 *euro*. Šis nosacījums neattiecas uz lietisko pierādījumu, kas ātri bojājas. Atbilstoši Noteikumu Nr.1025 74.punktam arī uz arestēto mantu piemērojams noteikumu Nr.1025 22.3.apakšpunkts.Aģentūra saskaņā ar Noteikumu Nr.1025 22.3.apakšpunktu 2016.gadā nerīkoja nevienu izsoli; 2017.gadā rīkoja vienu izsoli; bet 2018.gadā rīkoja 10 izsoles. Projekts paredz saglabāt nosacījumu, ka izsoli obligāti rīko, ja realizējamā lietiskā pierādījuma vai arestētās mantas kopējā vērtība pārsniedz 10 000 *euro*, kā arī šo nosacījumu neattiecināt uz lietisko pierādījumu vai arestēto mantu, kas ātri bojājas. Projektā minētajos lietiskā pierādījuma realizācijas komisijas izstrādātajos izsoles noteikumos tiks aprakstīta detalizētāka izsoles organizēšanas norise, noteikts izsoles solis. Grozījumi noteikumos Nr.1025 paredz izsoles organizēšanas kārtību, nosakot, ja lietiskais pierādījums netiek realizēts trīs izsolēs un komisija atzīst, ka mantas pārdošanas vai lietiskā pierādījuma glabāšana nav saimnieciski izdevīga vai rada zaudējumus valstij, lietisko pierādījumu var iznīcināt. Lai izvairītos no atkārtotas izsoles rīkošanas, paredzētas tiesības pirkt mantu otram solītājam, kas piedāvājis otro austāko cenu. Ja izsoli atzīs par nenotikušu, izsoles rīkotājs organizē atkārtotu izsoli, samazinot mantas cenu ne vairāk par 20 procentiem no iepriekšējās izsoles noteiktās lietiskā pierādījuma realizācijas sākotnējās cenas. Lietiskā pierādījuma realizācijas komisijas izstrādātie izsoles noteikumi ir saistoši izsoles rīkotājam, organizējot izsoles, kā arī izsoles dalībniekiem tajās piedaloties.Projekts paredz noteikumu Nr.1025 49.punktā grozījumu, lai mazinātu administratīvo slogu un, ievērojot institūciju sadarbības pienākumu, netiktu dublēta informācija, proti, atbildīgā institūcija pēc tam, kad ir kļuvis izpildāms procesa virzītāja nolēmums par lietiskā pierādījuma konfiskāciju, tā oriģinālu vai nolēmuma atvasinājumu,  izpildei nosūta Valsts ieņēmumu dienestam saskaņā ar  Ministru kabineta 2013.gada 26.novembra noteikumu Nr.1354 “Kārtība, kādā veicama valstij piekritīgās mantas uzskaite, novērtēšana, realizācija,  nodošana bez maksas, iznīcināšana un realizācijas ieņēmumu ieskaitīšana valsts budžetā”  2.punktu, savukārt Aģentūrai atbilstoši noteikumu Nr.1025 49.punkta prasībām procesa virzītāja nosūtītā informācija par nolēmumu par lietiskā pierādījuma konfiskāciju ir jāpaziņo Valsts ieņēmumu dienestam elektroniski piecu darbdienu laikā pēc dienas, kad saņemts nolēmums par lietiskā pierādījuma konfiskāciju. Līdz ar to  Valsts ieņēmumu dienests praksē informāciju par nolēmuma saturu par lietiskā pierādījuma konfiskāciju saņem divas reizes, proti, vienu reizi – attiecīgā nolēmuma oriģinālu vai tā atvasinājumu no atbildīgās institūcijas, kas pieņēmusi nolēmumu, un kā informāciju no Aģentūras kā lietiskā pierādījuma glabātājas. Projekts pilnībā atrisina šobrīd pastāvošo situāciju un paredz, ka Aģentūrai turpmāk nebūs pienākums sūtīt Valsts ieņēmumu dienestam informāciju par nolēmumu par lietiskā pierādījuma konfiskāciju, kurš ir jau tās rīcībā, vienlaikus projekts precizē termiņu kādā procesa virzītājs nosūta nolēmuma par lietiskā pierādījuma konfiskāciju oriģinālu vai tā atvasinājumu Aģentūrai. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Nodrošinājuma valsts aģentūra |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nodrošinājuma valsts aģentūras nodarbinātajiem, kas iekļauti lietiskā pierādījuma realizācijas komisijā un privātpersonas, kas vēlas piedalīties lietiskā pierādījuma izsolē. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums palielinās administratīvo slogu Nodrošinājuma valsts aģentūras nodarbinātajiem, kas iekļauti lietiskā pierādījuma realizācijas komisijā. Vienlaikus projekts samazinās administratīvo slogu Aģentūrai un Valsts ieņēmumu dienestam, jo Aģentūra turpmāk nesūtīs informāciju par nolēmumu par lietiskā pierādījuma konfiskāciju piecu darbdienu laikā pēc dienas, kad saņemts nolēmums par lietiskā pierādījuma konfiskāciju Valsts ieņēmumu dienestam, kas Valsts ieņēmumu dienestam nav nepieciešamas, jo ir jau tā rīcībā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība un komunikācijas aktivitātes saistībā ar projektu nav notikušas, jo projekts neskar plašas sabiedrības intereses, bet attiecas uz normatīvo regulējumu Aģentūras nodarbinātajiem, organizējot izsoles, kā arī uz procesa virzītājiem un Valsts ieņēmumu dienestu. |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav. |

Iekšlietu ministrs Sandis Ģirģens

Vīza:

Iekšlietu ministrijas valsts sekretārs Dimitrijs Trofimovs

Raitis Nora 67829075

raitis.nora@agentura.iem.gov.lv

Alīna Bogdanova-Uzkliņģe 67829070

alina.bogdanova@agentura.iem.gov.lv

Raivis Mālijs 67218631

raivis.malijs@agentura.iem.gov.lv